Na temelju članka 19. stavak (1) i članka 20., a u svezi s člankom 31. stavak (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10 i 40/12 i 93/17), Agencija za državnu službu Bosne i Hercegovine, na zahtjev Direkcije za civilno zrakoplovstvo Bosne i Hercegovine Ministarstva komunikacija i prometa Bosne i Hercegovine, raspisuje

**INTERNI NATJEČAJ**

**za popunu radnih mjesta državnih službenika**

**u Direkciji za civilno zrakoplovstvo Bosne i Hercegovine**

SEKTOR ZA BEZBJEDNOST LETENјA I ZRAKOPLOVNU BEZBJEDNOST

Odjel za zrakoplovnu bezbjednost

**Radno mjesto: 1/01 Šef Odjela za zrakoplovnu bezbjednost - AVSEC - INSPEKTOR**

**Opis poslova i zadataka:** Provodi odredbe Zakona o zrakoplovstvu BiH. Odgovoran je za pravovremeno, zakonito, pravilno i kvalitetno obavlјanje poslova Odjela. Raspoređuje poslove iz djelokruga Odjela na izravne izvršioce i pruža izvršiocima potrebnu stručnu pomoć u radu. Prati međunarodne standarde i preporučenu praksu iz oblasti zrakoplovne bezbjednosti i vrši njihovu primjenu u domaće zakonodavstvo. Izrađuje prijedloge podzakonskih akata iz oblasti zrakoplovne bezbjednosti. Izrađuje prijedloge za pobolјšanje organizacije i metoda rada u okviru nadležnosti za oblast zrakoplovne bezbjednosti. Koordinira aktivnosti inspektora za zrakoplovnu bezbjednost. Izrađuje i provodi planove za redovne i vanredne inspekcijske nadzore. Obavlјa i druge poslove po nalogu zamjenika generalnog ravnatelja. Za svoj rad odgovoran je zamjeniku generalnog ravnatelja.

**Posebni uvjeti:** Tehnički ili društveni fakultet VII stupanj; najmanje 4 godine radnog iskustva u civilnom zrakoplovstvu; stručni (upravni ) ispit; osnovni ili napredni kurs iz oblasti bezbjednosti civilnog zrakoplovstva akreditovan od strane ICAO/ECAC; znanje rada na računalu MS Office; znanje engleskog jezika.

**Status:** državni službenik-šef unutarnje organizacione jedinice.

**Broj izvršilaca:** jedan (1) izvršilac.

**Mjesto rada**: Banja Luka.

SEKTOR ZA ZRAKOPLOVNU NAVIGACIJU I AERODROME

Odjel za aerodrome

**Radno mjesto: 1/02 Šef Odjela za aerodrome - AGA - INSPEKTOR**

**Opis poslova i zadataka:** Provodi odredbe Zakona o zrakoplovstvu BiH. Odgovoran je za pravovremeno, zakonito, pravilno i kvalitetno obavlјanje poslova Odjela. Raspoređuje poslove iz djelokruga Odjela na izravne izvršioce i pruža izvršiocima potrebnu stručnu pomoć u radu. Prati međunarodne standarde i preporučenu praksu iz oblasti aerodroma i vrši njihovu primjenu u domaće zakonodavstvo. Izrađuje prijedloge podzakonskih akata iz oblasti aerodroma. Izrađuje prijedloge za pobolјšanje organizacije i metoda rada u okviru nadležnosti za oblast aerodroma. Vrši nadzor korišćenja aerodroma i letilišta kao i projektovanja, izgradnje i rekonstrukcije aerodroma i objekata u zoni aerodroma. Koordinira aktivnosti zrakoplovnih inspektora za aerodrome. Izrađuje i provodi planove za redovne i vanredne inspekcijske nadzore. Obavlјa i druge poslove po nalogu zamjenika generalnog ravnatelja. Za svoj rad odgovoran je zamjeniku generalnog ravnatelja.

**Posebni uvjeti:** Saobraćajni fakultet – odjel za zračni saobraćaj i transport ili tehnički fakultet – zrakoplovnog smjera VII stupanj; najmanje 4 godine radnog iskustva u civilnom zrakoplovstvu; stručni ( upravni) ispit; osnovni ili napredni kurs iz oblasti civilnog zrakoplovstva akreditovan od strane ICAO/ECAC; znanje rada na računalu MS Office; znanje engleskog jezika.

**Status:** državni službenik-šef unutarnje organizacione jedinice.

**Broj izvršilaca:** jedan (1) izvršilac.

**Mjesto rada**: Banja Luka.

***Na ovaj natječaj mogu se prijaviti samo lica zaposlena kao državni službenici u Direkciji za civilno zrakoplovstvo Bosne i Hercegovine***

***Napomena za sve kandidate:***

* Povjerenstvo za izbor bira kandidate na temelju podataka iz prijave, kao i znanja i sposobnosti pokazanih na stručnom ispitu koji se za kandidate prijavljene na interni natječaj sastoji od intervjua.
* Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH.
* Neovisno o svim drugim zahtjevima iz ovog oglasa, kandidati koji su završili studije po Bolonjskom sustavu studiranja, dužni su, pored ostale tražene dokumentacije, obvezno dostaviti diplomu prvog ciklusa (ili osnovnog dodiplomskog studija), čak i ako se oglasom traži drugi i treći ciklus Bolonjskog sustava studiranja, osim za integrirane studije kod kojih je potrebno dostaviti i dokaz da se radi o integriranom studiju, ako to nije vidljivo iz same osnovne diplome, dodatka diplomi ili rješenja o nostrificiranju/priznavanju.Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
* Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uvjeta za postavljenje, sukladno članku 22. stavak 1. točka g) Zakona o državnoj službi u institucijama Bosne i Hercegovine, obvezni su na isti donijeti uvjerenje o nevođenju kaznenog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.
* Za provođenje natječajne procedure po ovom Internom natječaju formirat će se jedna (1) Komisija za izbor.

**Potrebni dokumenti:**

**I Ovjereni preslik:**

* sveučilišne diplome(nostrificirane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine);
* dodatka diplome za kandidate koji su visoko obrazovanje stekli po Bolonjskom sustavu studiranja; iznimno, samo u slučaju da visokoškolska ustanova dodatak diplomi nije uopće izdavala, niti za jednog diplomca, kandidat je dužan da uz ovjereni preslik [sveučilišne diplome](http://www.ads.gov.ba/v2/index.php?option=com_content&view=article&id=149&Itemid=65&lang=bs#FD) dostavi uvjerenje visokoškolske ustanove da dodatak diplomi nije uopće izdat niti za jednog diplomca;
* [uvjerenja o državljanstvu](http://www.ads.gov.ba/v2/index.php?option=com_content&view=article&id=149&Itemid=65&lang=bs#UD) (ne starije od 6 mjeseci od dana izdavanja od strane nadležnog organa);
* [uvjerenja o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI);
* [potvrde ili uvjerenja kao dokaza o traženoj vrsti radnog iskustva](http://www.ads.gov.ba/v2/index.php?option=com_content&view=article&id=149&Itemid=65&lang=bs#RI);
* dokaza o položenom osnovnom ili naprednom kursu iz oblasti bezbjednosti civilnog zrakoplovstva akreditovanog od strane ICAO/ECAC (samo za poziciju 1/01);
* dokaza o položenom osnovnom ili naprednom kursu iz oblasti civilnog zrakoplovstva akreditovanog od strane ICAO/ECAC (samo za poziciju 1/02);
* dokaza o traženom znanju stranog jezika;
* dokaza o traženoj razini znanja rada na računalu.

**II Svojeručno potpisan**:

* popunjen obrazac Agencije za državnu službu BiH: isti možete preuzeti na web stranici Agencije: www.ads.gov.ba. Napominjemo da potpisan i [popunjen obrazac](http://www.ads.gov.ba/v2/index.php?option=com_content&view=article&id=149&Itemid=65&lang=bs#PO) ne može služiti kao dokaz bilo kog uslova iz teksta oglasa, isti olakšava rad organu koji vrši izbor i imenovanje, te predstavlјa samo informacije o kandidatu, koje je potrebno dokazati traženom dokumentacijom.

Ovjereni preslici dokumenata nemaju ograničen rok važenja, pod uvjetom da ni dokumenti čiji su preslici ovjereni nemaju naznačen (preciziran) rok važenja.

**Obratiti pozornost na sljedeća dokumenta koja ne treba dostavljati, jer ista ne mogu služiti kao valjan dokaz:**

* Uvjerenje o diplomiranju starije od godinu dana. Sveučilišne diplome akademskog zvanja magistra ili ekvivalenta, akademskog zvanja doktora ili ekvivalenta ili dr. slične diplome, ukoliko iste nisu eventualno tražene u posebnim uvjetima teksta oglasa. Iste ne mogu dokazati stečeno zvanje završenog dodiplomskog (osnovnog) studija. Ne dostavljati sveučilišnu diplomu bez dodatka diplomi ukoliko je visoka naobrazba stečena po Bolonjskom sustavu studiranja.
* U pogledu dokazivanja državljanstva i starosne dobi ne treba dostavljati kopiju osobne iskaznice, obavijest da je uveden u evidenciju prebivališta – boravišta sa osobnim podacima (obrazac prijava/odjava), nevažeće uvjerenje o državljanstvu, odnosno, uvjerenje starije od šest mjeseci od dana izdavanja od strane nadležnog organa.
* U pogledu dokazivanja stručnog upravnog ispita odnosno javnog ispita ne dostavljati uvjerenja stručnih ispita u okviru drugih struka, uvjerenja o položenom ispitu za sudiju za prekršaje i sl.
* U pogledu radnog iskustva ne dostavljati: radnu knjižicu jer ista ne može dokazati nijedan oblik radnog iskustva, može dokazati samo radni staž. Potvrde/uvjerenja kojima se dokazuje radni staž, također neće biti uzete u razmatranje, jer radni staž predstavlja samo vrijeme koje zaposlenik provede u radnom odnosu, isti ne može dokazati o kojoj vrsti radnog iskustva je riječ; ugovor o radu, ugovor o obavljanju privremenih i povremenih poslova, ugovor o djelu i dr. ugovore; rješenje ili odluku o zasnivanju/prestanku radnog odnosa - isti dokazuju samo početak/prestanak radnog angažmana i naziv radnog mjesta, ne i kontinuitet istog; sporazum, preporuke ili druge slične isprave ukoliko ne sadrže sve elemente potvrde/uvjerenja, uvjerenja izdata od strane nadležnog zavoda/fonda za PIO/MIO o podacima registrovanim u matičnoj evidenciji bez potvrde nadležnog zavoda/fonda za PIO/MIO gdje je navedena i razjašnjena šifra zanimanja. Također, ne dostavljati dokumenta koja ne sadrže elemente potvrde ili uvjerenja, odnosno dokumenta u kojima nije decidno navedeno sljedeće: temeljne generalije, vrsta školske spreme u okviru radnog mjesta tj. stručna sprema predviđena za konkretno radno mjesto, naziv radnog mjesta, preciziran period radnog angažiranja, te ostalim relevantnim podacima za dokazivanje tražene vrste radnog iskustva.
* U pogledu dokazivanja razine stranog jezika ili rada na računaru, ne dostavljati potvrdu ili uvjerenje poslodavca gdje je lice bilo u radnom odnosu, kojom poslodavac potvrđuje znanje stranog jezika ili rada na računaru, jer isti nije registrovan za obavljanje te djelatnosti, te takvi dokazi nisu valjani. Ne dostavljati svjedočanstva o završenim razredima srednje škole.
* Nepotpisan, nepopunjen, ispravljen ili izmijenjen prijavni obrazac.

Za dodatne informacije, u pogledu potrebne dokumentacije, kandidati se upućuju na službenu internet stranicu Agencije za državnu službu BiH (www.ads.gov.ba), link Konkursi/Stop greškama u prijavama.

Izborni proces se provodi sukladno odredbama Pravilnika o uvjetima i načinu obavljanja internih natječaja, internih i eksternih premještaja državnih službenika u institucijama Bosne i Hercegovine („Službeni glasnik BiH“, br. 62/10, 30/14 i 38/17) i Pravilnikom o karakteru i sadržaju javnog natječaja, načinu provedbe intervjua i obrascima za provedbu intervjua („Službeni glasnik BiH“, br: 63/16, 21/17 i 28/21), čiji je sastavni dio Okvir kompetencija.

Sve tražene dokumente treba dostaviti najkasnije do **16.07.2021. godine**, putem poštanske službe preporučenom pošiljkom na adresu:

**Direkcija za civilno zrakoplovstvo Bosne i Hercegovine**

**“Interni oglas za popunu radnih mjesta državnih službenika u Direkciji za civilno zrakoplovstvo Bosne i Hercegovine “**

**V kozarske brigade 18, 78000 Banja Luka**

Ispunjavanje uvjeta utvrđenih ovim oglasom računa se sa danom predavanja prijave.Nepotpune, nepravodobne i neuredne prijave, prijave kandidata koji ne ispunjavaju uvjete ovog Oglasa, kao i preslike tražene dokumentacije koje nisu ovjerene, neće se uzimati u razmatranje.